CELEX: 62012TN0325
Language: fi
Date: 2012-07-23 00:00:00
Title: Asia T-325/12: Kanne 23.7.2012 — Alankomaat v. komissio

8.9.2012   
            
            
               FI
            
            
               Euroopan unionin virallinen lehti
            
            
               C 273/21
            
         Kanne 23.7.2012 — Alankomaat v. komissio
   (Asia T-325/12)
   2012/C 273/36
   Oikeudenkäyntikieli: hollanti
   
      Asianosaiset
   
   
      Kantaja: Alankomaiden kuningaskunta (asiamiehet: C. Wissels, J. Langer ja M. de Ree)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 11.5.2012 tehdyn komission päätöksen SG-Greffe (2012) D/3150 asiassa SA.28855 (N 373/2009) (ex C 10/2009 ja N 528/2009 — Alankomaat/ING — rakenneuudistustuki)
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu puolustautumisoikeuksien ja huolenpitovelvollisuuden periaatteen loukkaamiseen
               
                           —
                        
                        
                           Kantaja väittää, että komission ei olisi pitänyt tehdä riidanalaista päätöstä antamatta Alankomaille mahdollisuutta ilmaista kantansa perusteista, joiden nojalla komissio katsoi päätöksessä, että Alankomaat oli antanut ING:lle tukea, koska se oli muuttanut takaisinmaksuehtoja
                        
                     
                           —
                        
                        
                           Komissio on ainakin loukannut huolenpitovelvollisuuden periaatetta, koska se on tehnyt päätöksensä ottamatta huomioon Alankomaiden hallituksen huomautuksia, jotka se esitti unionin yleisessä tuomioistuimessa yhdistettyjä asioita T-29/10 ja T-33/10 koskevassa oikeudenkäynnissä ja jotka unionin yleinen tuomioistuin hyväksyi kyseisissä asioissa 2.3.2012 antamassaan tuomiossa.
                        
                     
         
               2)
            
            
               Toinen kanneperuste, joka perustuu SEUT 107 artiklan rikkomiseen
               
                           —
                        
                        
                           Kantaja väittää, että päätös on SEUT 107 artiklan vastainen, koska komissio on perustanut ratkaisunsa päätöksen 213 kohdassa virheellisiin perusteisiin todetessaan, että takaisinmaksuehtojen muuttaminen oli tukea.
                        
                     
         
               3)
            
            
               Kolmas kanneperuste, joka perustuu SEUT 107 artiklan, työjärjestyksen ja SEUT 266 artiklan rikkomiseen
               
                           —
                        
                        
                           Kantaja väittää, että komissio ei ole pannut asianmukaisesti täytäntöön 2.3.2012 annettua tuomiota ja että se on rikkonut SEUT 107 artiklaa, työjärjestystä ja SEUT 266 artiklaa, koska se on asettanut päätöksessä pääomanlisäysten hyväksymisen edellytykseksi samat korvaavat toimenpiteet kuin aikaisemmassa, vuonna 2009 tehdyssä päätöksessä (jonka unionin tuomioistuin kumosi 2.3.2012 antamassaan tuomiossa), vaikka komissio on arvioinut riidanalaisen tuen määrän 2 miljardia alhaisemmaksi